# Eiropas Savienības C 105A/2017

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 105A |
| | |
| Izdevums latviešu valodā | Informācija un paziņojumi | 60. gadagājums2017. gada 4. aprīlis |

ISSN 1977-0952

Eiropas Savienības

Oficiālais Vēstnesis

C 105A

Izdevums latviešu valodā

Informācija un paziņojumi

60. gadagājums2017. gada 4. aprīlis

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2017/C 105 A/01 | Informātikas ģenerāldirektorāts (DIGIT) – Paziņojums par direktora amata vakanci (AD 14) – Luksemburga (Civildienesta noteikumu 29. panta 2. punkts) – COM/2017/10372 | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2017/C 105 A/01

Informātikas ģenerāldirektorāts (DIGIT) – Paziņojums par direktora amata vakanci (AD 14) – Luksemburga (Civildienesta noteikumu 29. panta 2. punkts) – COM/2017/10372

DIGIT

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 4.4.2017 | LV | Eiropas Savienības Oficiālais Vēstnesis | CA 105/1 |
| --- | --- | --- | --- |

4.4.2017

LV

Eiropas Savienības Oficiālais Vēstnesis

CA 105/1

---

Informātikas ģenerāldirektorāts (DIGIT)

Paziņojums par direktora amata vakanci (AD 14) – Luksemburga

(Civildienesta noteikumu 29. panta 2. punkts)

COM/2017/10372

(2017/C 105 A/01)

Par mums

Eiropas Komisijas Informātikas ģenerāldirektorāts (ģenerāldirektorāts DIGIT) (https://ec.europa.eu/info/departments/informatics_lv), cieši sadarbojoties ar IT pārvaldības struktūrām, atbild par informācijas un telekomunikācijas tehnoloģiju pārvaldību un koordinēšanu Komisijas dienestu vajadzībām, jo īpaši par mūsdienīgu un dinamisku informācijas tehnoloģiju redzējuma un tādas stratēģijas noteikšanu, kas pilnībā atbilst Komisijas vispārējām prioritātēm.

Patlaban ģenerāldirektorātā DIGIT norit reorganizācija, kuru paredzēts noslēgt 2017. gada pavasarī un kuras gaitā tiks mainīta biroja organizatoriskā struktūra un no jauna izveidots D direktorāts, kura atbildības joma būs digitālie pakalpojumi. D direktorāta direktors būs atbildīgs par publiskās pārvaldes iestādēm dalībvalstīs sniegtajiem digitālajiem pakalpojumiem. Konkrēti direktors ciešā sadarbībā ar ģenerāldirektorātu CONNECT virzīs Digitālā centra izveidi, kas rūpēsies par to, lai Luksemburgā piesaistītu talantus jomās, kas ir izšķirīgi svarīgas darījumdarbībai un politikai. Balstoties uz programmas ISA sasniegto, jaunais D direktorāts lielāko uzmanību veltīs tādiem jautājumiem kā lielie dati, datu analīze, standartizācija, metadati (D1), sadarbspējas satvari, pārrobežu un pārnozaru sabiedriskie pakalpojumi publiskās pārvaldes iestādēm, uzņēmumiem un iedzīvotājiem (D2) un Eiropas mēroga pakalpojumi (D3).

Piedāvātais amats

Strādājot ģenerāldirektorātā DIGIT, direktora uzdevums būs nodrošināt direktorāta vispārēju stratēģisku virzību un vadību, konkrētie pienākumi būs saistīti ar iniciatīvām, kas vērstas uz āru, un darbu, kurš ietilpst ģenerāldirektora pamatuzdevumu uzskaitījumā un gada darba programmā.

Digitālā centra izveides komanda. Par Digitālā centra izveidi un attīstīšanu Luksemburgā laikposmā līdz 2020. gadam būs atbildīga neliela komanda, kas būs tieši pakļauta direktoram. Digitālais centrs tiks veidots ciešā sadarbība ar ģenerāldirektorātu CONNECT un citiem vadošiem ģenerāldirektorātiem, kā OP, ESTAT un JRC. Direktors šajā ziņā uzņemsies vadošo lomu, lai Komisija kļūtu par spēku, kas veicina digitālo izaugsmi Eiropā, stiprinot Luksemburgas spējas būt par platformu digitālajai inovācijai augstas veiktspējas IT infrastruktūrā, lielo datu rīkiem un analīzei, publiskā sektora modernizācijai un IT rīkiem.

Viena nodaļa direktorātā būs atbildīga par jomas attīstību un integrēšanu apstākļos, kad aizvien pieaug pieprasījumus, kas saistīts ar datu analīzi un informācijas un zināšanu pārvaldību (ieskaitot sadarbības rīkus), jo īpaši attiecībā uz lielajiem datiem, ko lieto gan Komisija pati, gan publiskais sektors. Joma ir jauna un strauji attīstās, tai ir liels potenciāls, un tā tiks veidota, apvienojot pieejamo jaudu. Tādēļ ieinteresētajām personām kā Komisijas iekšienē, tā ārienē būs cieši jāsadarbojas, un būs nepieciešama neatslābstoša sadarbība ar ģenerāldirektorātu CONNECT.

D direktorāta direktors pārvalda arī programmu ISA2
  (http://ec.europa.eu/isa/), kas veicina efektīvu pārrobežu un pārnozaru informācijas apmaiņu starp publiskās pārvaldes iestādēm un dalībvalstīm. Programma ISA veicina Komisijas e-pārvaldes darbības, kuru mērķis ir efektivitāte un kurās tiek izmantoti jauni, inovatīvi un efektīvāki digitālie pakalpojumi, kas saistīti ar digitālo vienoto tirgu.

Direktors ir ISA2
  koordinācijas grupas vadītājs un sadarbībā ar dalībvalstu pārvaldes iestādēm vada sadarbspējas politikas izstrādi, komunikāciju un īstenošanu.

Eiropas mēroga sistēmu nodaļa būs atbildīga par to, lai droši un plaši pieejami tiktu sniegti tīkla TESTA-ng (Eiropas pakalpojumi telemātikai starp iestādēm) pakalpojumi – tas ir Eiropas pamattīkls datu apmaiņai starp ļoti dažādām publiskās pārvaldes iestādēm.

Jaunais tīkls izmanto interneta protokolus (IP), lai tas būtu plaši pieejams, savukārt Eiropas Komisija tīkla darbību nodrošina atsevišķi no interneta. Tīkls ne vien nodrošina augstas kvalitātes pakalpojumus un augstu drošības līmeni, bet tas ir arī savienots ar visu ES iestāžu un valstu tīkliem. Tīklā notiek apmaiņa gan ar neklasificētu, gan klasificētu informāciju.

Direktors pārstāv ģenerāldirektoru ārējos un iekšējos pasākumos, kas saistīti ar direktorātu.

Direktora darba vieta, tāpat kā lielākā daļa nodaļu, kas ir viņa pakļautībā, atrodas Luksemburgā.

Prasības kandidātam

Šim darbam vajadzīgas:

| — | spējas izveidot un saglabāt ļoti labas attiecības ar citiem Komisijas dienestiem, citām iestādēm, citām Eiropas struktūrām un valstu pārvaldes iestādēm; formulēt un sadarbībā ar dalībvalstu pārvaldes iestādēm uzraudzīt sadarbspējas stratēģijas pārrobežu un starpnozaru digitālajiem pakalpojumiem, |
| --- | --- |

—

spējas izveidot un saglabāt ļoti labas attiecības ar citiem Komisijas dienestiem, citām iestādēm, citām Eiropas struktūrām un valstu pārvaldes iestādēm; formulēt un sadarbībā ar dalībvalstu pārvaldes iestādēm uzraudzīt sadarbspējas stratēģijas pārrobežu un starpnozaru digitālajiem pakalpojumiem,

| — | līdera spējas un harisma, kas nepieciešama, lai vadītu un motivētu lielu, pastāvīgi mainīgu komandu, kurā strādā ļoti kompetenti IT un pārvaldes speciālisti; teicamas vadības prasmes un spēja vadīt uz pakalpojumiem orientētu organizāciju daudzkultūru vidē; pierādītas spējas un pieredze izprast problēmas, ar kurām saskaras lielas organizācijas, izstrādājot, pilnveidojot un attīstot korporatīvas informācijas sistēmas atbilstoši darbības vajadzībām, |
| --- | --- |

—

līdera spējas un harisma, kas nepieciešama, lai vadītu un motivētu lielu, pastāvīgi mainīgu komandu, kurā strādā ļoti kompetenti IT un pārvaldes speciālisti; teicamas vadības prasmes un spēja vadīt uz pakalpojumiem orientētu organizāciju daudzkultūru vidē; pierādītas spējas un pieredze izprast problēmas, ar kurām saskaras lielas organizācijas, izstrādājot, pilnveidojot un attīstot korporatīvas informācijas sistēmas atbilstoši darbības vajadzībām,

| — | pierādīta pieredze efektīvi plānot un pārvaldīt cilvēkresursus (lielas komandas) un budžetu, |
| --- | --- |

—

pierādīta pieredze efektīvi plānot un pārvaldīt cilvēkresursus (lielas komandas) un budžetu,

| — | labas saskarsmes un attiecību veidošanas prasmes, |
| --- | --- |

—

labas saskarsmes un attiecību veidošanas prasmes,

| — | spēja ar Komisijas augstāko vadību izveidot un uzturēt partnerattiecības, kuras ir būtiskas, lai izpētītu IT potenciālu iestādes modernizēšanā, |
| --- | --- |

—

spēja ar Komisijas augstāko vadību izveidot un uzturēt partnerattiecības, kuras ir būtiskas, lai izpētītu IT potenciālu iestādes modernizēšanā,

| — | pierādītas zināšanas un praktiska pieredze lielu projektu pārvaldībā, tostarp arhitektūra, plānošana, projektu vadība un rezultātu kvalitātes kontrole, |
| --- | --- |

—

pierādītas zināšanas un praktiska pieredze lielu projektu pārvaldībā, tostarp arhitektūra, plānošana, projektu vadība un rezultātu kvalitātes kontrole,

| — | teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos rīcības priekšlikumos, |
| --- | --- |

—

teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos rīcības priekšlikumos,

| — | spēja efektīvi sazināties ar iekšējām un ārējām ieinteresētajām personām. |
| --- | --- |

—

spēja efektīvi sazināties ar iekšējām un ārējām ieinteresētajām personām.

Atbilstības kritēriji

Kandidātus atlases posmam izvēlēsies pēc turpmāk minētajiem formālajiem kritērijiem, kam jābūt izpildītiem līdz pieteikšanās termiņa beigām.

Pilsonība: kandidātam jābūt Eiropas Savienības dalībvalsts pilsonim.

Akadēmiskais grāds vai diploms: kandidātam jābūt:

| i) | izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk; |
| --- | --- |

i)

izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk;

| ii) | vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta tālāk). |
| --- | --- |

ii)

vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta tālāk).

Darba pieredze: kandidātam jābūt vismaz 15 gadus ilgai pēcdiploma darba pieredzei līmenī, kas atbilst iepriekšminētajai kvalifikācijai.

Pieredze vadītāja amatā: jābūt vismaz piecus gadus ilgai darba pieredzei augsta līmeņa (1) vadošā amatā ar šo vakanci tieši saistītā jomā.

Valodas: ļoti labas vienas ES oficiālās valodas (2) zināšanas un pietiekamas otras ES oficiālās valodas zināšanas. To, vai kandidāts atbilst prasībai par otras ES oficiālās valodas zināšanām pietiekamā līmenī, atlases komisija pārbaudīs intervijā(-ās). Daļa no intervijas var notikt šajā citā valodā.

Vecuma ierobežojums: kandidāts nedrīkst būt sasniedzis parasto pensijas vecumu, kas Eiropas Savienības ierēdņiem ir noteikts tā mēneša pēdējā dienā, kurā ierēdnis sasniedz 66 gadu vecumu (skatīt Civildienesta noteikumu 52. panta a) punktu) (3).

Neatkarība un interešu konflikta neesības deklarācija

Pirms pienākumu uzņemšanās kandidātiem jāapliecina gatavība darboties neatkarīgi sabiedrības labā un deklarēt visas intereses, kuras varētu uzskatīt par tādām, kas ietekmē viņu neatkarību.

Iecelšana amatā un nodarbināšanas kārtība

Direktoru izraudzīsies un iecels amatā Eiropas Komisija saskaņā ar Komisijas atlases un darbā pieņemšanas procedūru (skatīt arī pārskatu par politiku attiecībā uz augstākā līmeņa ierēdņiem (4)). Šīs atlases procedūras gaitā kandidātiem, kurus Komisijas Padomdevēja komiteja darbā iecelšanas jautājumos uzaicinājusi uz pārrunām, pirms tam būs jāpiedalās pārbaudījumos vērtēšanas centrā, kuru vada neatkarīgi personāla atlases konsultanti.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu iespējami drīz, atlases procedūra notiks tikai angļu un/vai franču valodā (5).

Atalgojums un nodarbināšanas kārtība ir noteikti Civildienesta noteikumos Eiropas Savienības AD 14 pakāpes ierēdņiem. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Direktora darba vieta ir Luksemburgā.

Iespēju vienlīdzība

Eiropas Komisija piemēro aktīvu iespēju vienlīdzības politiku, lai vairāk palielinātu sieviešu īpatsvaru vadošajos amatos, un jo īpaši aicina pieteikties sievietes.

Pieteikšanās kārtība

Pirms pieteikuma iesniegšanas rūpīgi apsveriet, vai atbilstat visiem noteiktajiem piemērotības kritērijiem (skatīt nodaļu “Atbilstības kritēriji”), jo īpaši attiecībā uz prasītajiem diplomu veidiem un vajadzīgo darba pieredzi, kā arī valodu prasmēm. Ja tiek konstatēta neatbilstība kādam no norādītajiem kritērijiem, kandidāta pieteikums automātiski tiek izslēgts no atlases procedūras.

Ja vēlaties pieteikties, jāreģistrējas internetā tīmekļa vietnē:

https://ec.europa.eu/dgs/human-resources/seniormanagementvacancies/

un jāseko tur atrodamajiem norādījumiem par attiecīgajiem procedūras posmiem.

Jums ir vajadzīga derīga e-pasta adrese. Tā tiks izmantota reģistrācijas identificēšanai, kā arī lai sazinātos ar jums atlases procedūras dažādajos posmos. Tāpēc, ja maināt e-pasta adresi, lūdzam par to informēt Eiropas Komisiju.

Lai iesniegtu pieteikumu, jāveic CV augšupielāde PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmju). Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu iespējami drīz, CV un motivācijas vēstulei jābūt rakstītai angļu, franču vai vācu valodā.

Kad reģistrēšanās tiešsaistē ir pabeigta, jūs saņemsiet e-pastu ar apstiprinājumu, ka pieteikums ir reģistrēts. E-pastā ir norādīts reģistrācijas numurs, kas būs jūsu atsauces numurs visos jautājumos, kas saistīti ar šo pieteikumu. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai. Lai ziņotu par pieteikuma statusu, Eiropas Komisija ar jums sazināsies tieši.

Ja nespējat reģistrēties tiešsaistē invaliditātes dēļ, varat nosūtīt pieteikumu (CV un motivācijas vēstuli) uz papīra, ierakstīta pasta sūtījuma veidā uz adresi
  European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË
  , ar skaidru norādi:
  Vacancy for a Director in DG DIGIT (COM/2017/10372)
  ar pasta zīmoga datumu vēlākais reģistrācijas termiņa pēdējā dienā. Turpmākā sarakste starp jums un Komisiju notiks pa pastu. Šajā gadījumā pieteikumam jāpievieno invaliditātes apliecība, ko izdevusi atzīta iestāde. Uz atsevišķas lapas norādiet visus īpašos pielāgojumus, kas, jūsuprāt, ir vajadzīgi, lai jums būtu vieglāk piedalīties atlases procedūrā.

Ja nepieciešama papildu informācija vai rodas tehniskas problēmas, lūdzam sūtīt e-pastu uz adresi HR-SM-Vacancies@ec.europa.eu

Reģistrēšanās termiņš

Reģistrēšanās termiņš ir 2017. gada 12. maijs, līdz plkst. 12.00 dienā pēc Viduseiropas laika, pēc tam reģistrēties tiešsaistē vairs nebūs iespējams.

Jūs pats esat atbildīgs par to, lai tiešsaistes reģistrāciju pabeigtu laikā. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un visas darbības tad vajadzēs atkārtot. Kad reģistrēšanās termiņš būs beidzies, jūs vairs nevarēsiet ievadīt pieteikumā informāciju. Novēlota reģistrācija netiks pieņemta.

Svarīga informācija kandidātiem

Kandidātiem tiek atgādināts, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citu personu to darīt viņu vārdā.

Personas datu aizsardzība

Komisija nodrošinās, lai kandidātu personas dati tiktu apstrādāti atbilstīgi Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi ES iestādēs un struktūrās un par šādu datu brīvu apriti (6).

---

(1)  Kandidātiem dzīves aprakstā (CV) vismaz par šiem pieciem gadiem, kuru laikā viņi ir guvuši pieredzi augsta līmeņa vadības amatā, jānorāda šāda informācija: 1) vadošo amatu nosaukums un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms un 4) hierarhisko līmeņu skaits virs šā amata un zem tā, kā arī attiecīgā amata līmeņa darbinieku skaits.

(2)  http://ec.europa.eu/education/official-languages-eu-0_lv

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LV:PDF

(4)  http://ec.europa.eu/civil_service/docs/official_policy_lv.pdf

(5)  Atlases komisija nodrošinās, ka kandidātiem, kuriem kāda no šīm valodām ir dzimtā, netiks sniegta nepamatota priekšrocība.

(6)  OV L 8, 12.1.2001., 1. lpp.

---